Diari Oficial de la Generalitat Valenciana


Sumari del DOGV 9240, del 22-12-2021 (2021/12855)

RESOLUCIÓ de 13 de desembre de 2021, de la Conselleria de Política Territorial, Obres Públiques i Mobilitat, per la qual es proveeix pel sistema de lliure designació el lloc número 37405, cap del Servei de Planificació Territorial, anunciat en la convocatòria número 110/2021, de 27 d'octubre de 2021.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9240

Data del DOGV
:   22-12-2021

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2021/12763


Data del document
:   13-12-2021

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Anàlisi jurídica

 Descriptors 

:   * Conselleria de Política Territorial, Obres Públiques i Mobilitat
    * funcionari

RESOLUCIÓ de 13 de desembre de 2021, de la Conselleria de Política Territorial, Obres Públiques i Mobilitat, per la qual es proveeix pel sistema de lliure designació el lloc número 37283, cap del Servei de Planificació Territorial, anunciat en la convocatòria número 110/2021, de 27 d'octubre de 2021. [2021/12372]  
En relació amb la convocatòria número 110/2021, de 27 d'octubre, per la qual es convoca, mitjançant el sistema de lliure designació, el lloc de treball número 37966, cap del Servei de Planificació Territorial, adscrit a la Conselleria de Política Territorial, Obres Públiques i Mobilitat,  
  
Antecedents de fet  
Primer. El director general de Funció Pública, el 27 d'octubre de 2021, va dictar una resolució per la qual es convoca la provisió, pel sistema de lliure designació, d'un lloc de treball vacant de naturalesa funcionarial en la Conselleria de Política Territorial, Obres Públiques i Mobilitat, convocatòria número 110/2021, en el punt resolutiu de la qual consta:  
  
Primer  
Convocar, per a la provisió pel sistema de lliure designació, el lloc de treball que s'indica en l'annex II d'aquesta resolució.  
  
  
Segon  
Aprovar les bases que regiran aquesta convocatòria i que figuren en l'annex I.  
Aquesta convocatòria es va publicar en el DOGV número 9208, de 04.11.2021.  
Segons l'RPT i la convocatòria les funcions del lloc són:  
Programar, dirigir, supervisar i rendir compte dels resultats respecte de les funcions que tinga encomanades segons la norma organitzativa de l'òrgan d'adscripció.  
Dirigir i coordinar les unitats inferiors.  
Segon. La base segona de la convocatòria estableix els criteris d'adjudicació en els següents termes:  
A) Els criteris objectius i raonats d'interés general que es consideren prioritaris per a decidir l'adjudicació del lloc de treball convocat són els següents:  
Coneixements:  
Formació en matèria d'ordenació del territori i urbanisme.  
Coneixement d'idiomes comunitaris.  
Experiència:  
Elaboració i interpretació de plans d'ordenació del territori.  
Definició d'objectius, propostes i criteris en matèria del territori.  
  
Actualització, modificació i revisió de l'Estratègia territorial de la Comunitat Valenciana.  
Habilitats:  
Aptitud per a la gestió i direcció d'equips.  
Capacitat de relació i negociació.  
Capacitat de comunicació i transmissió d'informació.  
Tercer. Dins del termini conferit a aquest efecte, s'ha presentat una única sol·licitud de participació en la convocatòria, corresponent a Eduardo García-Leonardo Tobarra.  
Juntament amb la sol·licitud, la persona interessada ha aportat un historial professional de competències i capacitats així com la documentació acreditativa del compliment dels requisits i dels mèrits valorables, a excepció d'aquells que consten anotats en el Registre de personal de la Generalitat.  
De la documentació presentada per la persona sol·licitant es desprén que ha desenvolupat una extensa carrera professional en la Generalitat Valenciana, participant en l'elaboració i interpretació de plans d'ordenació així com en la definició d'objectius, propostes i criteris en matèria de territori. Destaca també la seua participació en els treballs d'elaboració de l'Estratègia territorial de la Comunitat Valenciana, aprovada definitivament mitjançant el Decret 1/2011, de 13 de gener, del Consell.  
D'altra banda, des del dia 7 de juny de 2021 ocupa, en comissió de serveis, el lloc número 37269, cap del Servei de Planificació Territorial.  
  
A més de posseir amplis coneixements en idiomes comunitaris, compta amb cursos de formació i perfeccionament impartits per l'IVAP, de vegades com a docent; ha participat en altres cursos, congressos, jornades, seminaris i tallers, alguns d'aquests relacionats amb l'ordenació del territori i l'urbanisme i disposa de publicacions d'investigació relacionades amb el lloc convocat.  
Quart. La Direcció General de Funció Pública, de conformitat amb el que es preveu en l'article 62.2 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, el 25 de novembre de 2021, ha emés l'informe, preceptiu i vinculant, sobre el compliment dels requisits de participació de la persona participant en la convocatòria de referència: Eduardo García-Leonardo Tobarra.  
  
  
Fonaments de dret  
Primer. De conformitat amb el que es disposa en l'article 80 del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat Públic (TREBEP), el procediment de lliure designació amb convocatòria pública consisteix en l'apreciació discrecional per l'òrgan competent de la idoneïtat i de les competències de les persones candidates en relació amb els requisits exigits per a l'exercici del lloc.  
Així mateix, el TREBEP prescriu que les lleis de desplegament d'aquest establiran els criteris per a determinar els llocs que, per la seua especial responsabilitat i confiança, puguen cobrir-se pel procediment de lliure designació amb convocatòria pública.  
Segon. Respecte de la provisió de llocs de treball pel sistema de lliure designació, la Llei 4/2021, de 16 d'abril, de la Generalitat, de la funció pública valenciana (LFPV) disposa en l'article 110. Sistemes ordinaris de provisió de llocs:  
Els llocs de treball de naturalesa funcionarial es proveiran de manera ordinària per convocatòria pública, a través dels sistemes de concurs o de lliure designació, d'acord amb el que figure en la relació de llocs de treball, i amb respecte als principis d'igualtat, mèrit i capacitat.  
  
Tercer. L'article 115.1 de l'LFPV defineix el procediment de lliure designació en els mateixos termes establits pel TREBEP, i d'acord amb l'esmentat article 115, la competència per a resoldre aquesta convocatòria correspon al sotssecretari, per delegació del conseller de Política Territorial, Obres Públiques i Mobilitat, efectuada mitjançant la Resolució de 23 de juliol de 2019 (DOGV 8600, 26.07.2019).  
Quart. Al seu torn, el Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, regula en el capítol II (articles 58 a 64) la provisió de llocs de treball mitjançant lliure designació.  
En aquest sentit, l'article 58 disposa:  
1. El sistema de lliure designació consisteix en l'apreciació discrecional per l'òrgan competent de la idoneïtat de les persones candidates en relació amb els requisits exigits per a l'exercici del lloc.  
  
2. Únicament podran proveir-se per aquest sistema els llocs de treball previstos en l'article 102.2 de l'LOGFPV.  
L'article 61.2 exigeix que les sol·licituds de participació vagen acompanyades de l'historial professional de competències i capacitats del personal aspirant.  
L'article 62, sobre la proposta d'adjudicació i resolució, preveu:  
  
1. En l'Administració de la Generalitat, la direcció general competent en matèria de funció pública comprovarà el compliment dels requisits de participació i, si és procedent, requerirà les persones interessades perquè en un termini de deu dies hàbils realitzen les esmenes que siguen procedents. Aquesta direcció general emetrà un informe preceptiu i vinculant en relació amb les sol·licituds que compleixen els requisits i el remetrà a la conselleria o organisme on radique el lloc convocat.  
La conselleria o organisme proponent resoldrà d'acord amb el que preveu l'LOGFPV.  
2. Les resolucions de nomenament es motivaran amb referència al compliment per la persona triada dels requisits exigits en la convocatòria, les circumstàncies i aptituds professionals que s'han tingut en compte per a considerar que resulta la més idònia per a l'exercici del lloc de treball, així com a la competència per a adoptar-la, i es remetran a la direcció general competent en matèria de funció pública per a la seua publicació en el Diari Oficial de la Generalitat Valenciana.  
  
L'esmentada publicació servirà de notificació a totes les persones interessades, a l'efecte de possibles impugnacions o recursos.»  
I l'article 63 afig: En la resolució d'adjudicació s'indicarà el termini de presa de possessió, [?].  
Cinqué. L'article 3.3 de l'Ordre 2/2021, de 16 de març, de la Conselleria de Política Territorial, Obres Públiques i Mobilitat, per la qual es desplega el Decret 177/2020, de 30 d'octubre, del Consell, pel qual s'aprova el Reglament orgànic i funcional de la Conselleria de Política Territorial, Obres Públiques i Mobilitat atribueix al Servei de Planificació Territorial l'exercici de les següents funcions:  
a) Elaborar i interpretar els plans d'ordenació del territori.  
b) Definir objectius, propostes i criteris en matèria de territori.  
c) Fomentar la participació pública i la coordinació amb altres administracions públiques en matèria de planificació territorial.  
d) Actualitzar, modificar i revisar l'Estratègia territorial de la Comunitat Valenciana.  
e) Elaborar les cartografies territorials.  
f) Aquelles altres que se li encomanen en matèries de la seua competència sempre que no siguen expressament atribuïdes a altres serveis.  
Sisé. Segons l'informe expedit per la Direcció General de Funció Pública la persona sol·licitant compleix els requisits de la convocatòria.  
  
Al seu torn, vistes les competències i capacitats que ha acreditat la persona sol·licitant, indicades en l'antecedent de fet tercer, en relació amb les funcions del lloc i el que es preveu en la normativa d'organització i funcionament de la Conselleria de Política Territorial, Obres Públiques i Mobilitat per al Servei de Planificació Territorial, es considera que Eduardo García-Leonardo Torraba és la persona idònia per a exercir el lloc de treball objecte de la convocatòria.  
En virtut del que s'ha exposat, vistos els preceptes legals i reglamentaris esmentats i altres de pertinent aplicació, resolc:  
  
Primer  
Nomenar Eduardo García-Leonardo Tobarra, NRP \*\*\* 0450\*\*\*, cap del Servei de Planificació Territorial, lloc número 37745, grup A1, complement de destí 28 i complement específic E050.  
  
Segon  
El cessament en l'actual lloc de treball es produirà d'ofici el mateix dia en què es publique aquesta resolució en el Diari Oficial de la Generalitat Valenciana.  
  
La presa de possessió es produirà l'endemà de la publicació d'aquesta resolució en el Diari Oficial de la Generalitat Valenciana.  
  
Contra aquesta resolució, que posa fi a la via administrativa, es podrà interposar, potestativament, un recurs de reposició davant del mateix òrgan que va dictar l'acte contra el qual es recorre, en el termini d'un mes comptat des de l'endemà de la publicació; o un recurs contenciós administratiu davant dels jutjats contenciosos administratius de València, o del domicili del demandant a elecció d'aquest, en el termini de dos mesos, a comptar des de l'endemà de la publicació.  
Tot això de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, així com en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que es considere oportuna.  
  
València, 13 de desembre de 2021.- El conseller de Política Territorial, Obres Públiques i Mobilitat, p. d.(R 23.07.2019; DOGV 8600, 26.07.2019), el sotssecretari: Rafael Francisco Briet Seguí.